b'\n_START_ARTICLE_\nWilson Kiprop\n_START_SECTION_\nKarriere\n_START_PARAGRAPH_\nHan startet sin karriere p\xc3\xa5 toppniv\xc3\xa5 i 2008, da han vant noen konkurranser i Italia, b\xc3\xa5de terrengl\xc3\xb8p og gatel\xc3\xb8p. _NEWLINE_I 2009 m\xc3\xa5tte han ta seks m\xc3\xa5neder pause p\xc3\xa5 grunn av skade. Han l\xc3\xb8ste dette ved \xc3\xa5 trene styrke, og l\xc3\xb8pe lite. Han forbedret ogs\xc3\xa5 l\xc3\xb8pestillingen sin, og startet 2010-sesongen med m\xc3\xa5l om \xc3\xa5 delta i et maratonl\xc3\xb8p i l\xc3\xb8pet av v\xc3\xa5ren. Etter debuten i Praha maraton med tiden 2.09,09 la han om planen sammen med trenerne, og s\xc3\xa5 mer i retning 10.000 meter. I juni 2010 vant han et overraskende gull ved det kenyanske mesterskapet, med tiden 27.26,93. Etter dette ble Wilson tatt ut til det afrikanske mesterskapet i Nairobi, der han vant 10.000 meter, og slo bl.a. Moses Kipsiro Ndi\xc3\xa9m\xc3\xa9._NEWLINE_Etter denne seieren satte han seg, sammen med sin trener Canova, som m\xc3\xa5l \xc3\xa5 vinne VM-tittelen i halvmaraton. Etter seier i Lille halvmaraton i september med ny personlig rekord p\xc3\xa5 59:34, fokusert han mot VM i halvmaraton 2010 i Nanning. Der slo han regjerende mester, Zersenay Tadese, og br\xc3\xb8t med det Tadeses fire\xc3\xa5rige seiersrekke. Han vant ogs\xc3\xa5 den 18. utgaven av Paris halvmaraton i april 2010, med tiden 1.01,26.'